Παύλος (Ρωμαίος κόμης)

Ο Παύλος ήταν υψηλόβαθμος Ρωμαίος αξιωματούχος ή στρατιωτικός τον 5ο αι., με τον βαθμό του comes, μεταφράζεται ελεύθερα ως κόμης. Ως ιστορική προσωπικότητα είναι δύσκολο να εντοπιστεί, επειδή οι πληροφορίες που έχουν διασωθεί γι' αυτόν είναι ασαφείς. Εκτός από έναν κόμη Παύλο που έδρασε στη Γαλατία, υπάρχει επίσης ένας κόμης Παύλος στην Ιταλία, αδελφός του Ορέστη. Είναι πιθανό να πρόκειται για το ίδιο πρόσωπο.

 Ιστορία 
Η ζωή του Παύλου μπορεί να ανακατασκευαστεί μόνο με βάση ασαφείς πηγές και ερμηνείες. Ο τίτλος του κόμη (κυριολεκτικά «ακόλουθος»), που αναφέρεται σε υψηλή στρατιωτική ή πολιτική θέση στα τέλη της Ρωμαϊκής εποχής. Ο κόμης Παύλος έζησε σε μία ταραγμένη περίοδο της ιστορίας, κατά την οποία η Δυτική Ρωμαϊκή Αυτοκρατορία μαστιζόταν από εξεγέρσεις του στρατού και βαρβαρικών ομάδων, όπως οι Γότθοι, οι Βάνδαλοι, οι Σουηβοί, οι Βουργουνδοί και οι Φράγκοι. Η ρωμαϊκή εξουσία σταδιακά διαβρώθηκε, ειδικά στην Αφρική, την Ισπανία, τη Βρετανία και τη Γαλατία. Διάφορες ομάδες και τοπικοί ηγεμόνες προσπάθησαν να διατηρήσουν την εξουσία τής Ρώμης, ή ακολούθησαν τον δικό τους δρόμο.

Γύρω στο 470 ο Παύλος δραστηριοποιήθηκε στη Γαλατία, ενώ οι πληροφορίες του Γρηγορίου του Τουρ είναι σωστές γι' αυτόν. Δεν είναι σαφές με ποιανού το μέρος έδρασε, μπορεί να ήταν με το μέρος του Αιγιδίου, του ανεξάρτητου ηγεμόνα τς Γαλατίας, αλλά μπορεί εξίσου καλά να έδρασε και για λογαριασμό του Ρωμαίου Αυτοκράτορα στη Ραβέννα. Ο Αυτοκράτορας Ανθέμιος (467-472) είναι γνωστό ότι έκανε προσπάθειες να αποκαταστήσει την αυτοκρατορική εξουσία στη Γαλατία   . Ο Αυτοκράτορας προσπάθησε να σχηματίσει συμμαχία εναντίον του Ευρίκιου βασιλιά των Γότθων, στην οποία συμμετείχε και ο Ριοθάμος. Αυτά τα γεγονότα θα έφεραν τον Παύλο σε σύγκρουση με τον Χιλπέριχο, τον στρατηγό που διαδέχθηκε τον Αιγίδιο ως διοικητή τού Γαλατικού στρατού.

Ο Παύλος, ο οποίος αναφέρεται ως αδελφός του Ορέστη, είχε να αντιμετωπίσει την εξέγερση τού στρατού τού Οδόακρου το 476. Αρχικά παρέμεινε μακριά από τα πυρά στη Ραβέννα, αλλά συνελήφθη από πλοίο σε μία απόπειρα διαφυγής, και στη συνέχεια εκτελέστηκε.

 Πηγές και ερμηνεία 
Η αναφορά του Γρηγορίου του Τουρ στην ιστορία του για τους Φράγκους, Βιβλίο II, επεισόδιο 18, δείχνει ότι ο Παύλος απεβίωσε λίγο μετά τη μάχη του Ντεόλ το 469-471 στον Λίγηρα.

 « Οι Βρετόνοι εκδιώχθηκαν από την Μπουρζ από τους Γότθους, οι οποίοι σκότωσαν μεγάλο αριθμό από αυτούς στο χωριό Ντολ. Ο κόμης Παύλος, μαζί με τους Ρωμαίους και τους Φράγκους, κήρυξε πόλεμο εναντίον των Γότθων, από τους οποίους απόσπασε πολλά λάφυρα. Όταν ο Αντοβάκρε έφθασε στο Ανζέρ, ο βασιλιάς Χιλδέριχος έφθασε την επόμενη ημέρα, και αφού σκοτώθηκε ο κόμης Παύλος, κατέκτησε την πόλη. Εκείνη την ημέρα η εκκλησία καταστράφηκε από μεγάλη πυρκαγιά. (μετάφραση François Guizot).

Ο επίσκοπος του Τουρ έγραψε τις Ιστορίες του εκατό χρόνια αργότερα. Σε αυτό το επεισόδιο, ο Παύλος είναι ένας Ρωμαίος διοικητής, που οδήγησε τον στρατό των Ρωμαίων και των Φράγκων εναντίον των Γότθων, και αποσπά μεγάλα λάφυρα.  Στη συνέχεια, ο Γρηγόριος αναφέρει με μία ασαφή φράση, ότι κάποιος Οδόακρος πηγαίνει στο Ανζέρ και ότι την επόμενη ημέρα φθάνει ο Χιλδέριχος, και αφού σκότωσε τον Παύλο, η πόλη κατακτήθηκε. Επίσης, σύμφωνα με το Χρονικό του Κασσιόδωρου (πιθανώς γραμμένο στην αυλή του Οδόακρου από τον Κασσιόδωρο), ο Παύλος και ο Ορέστης δολοφονήθηκαν από τον Οδόακρο, τον ηγέτη των εξεγερμένων, αλλά αυτό γίνεται το 476. Το μειονέκτημα τής ιστορίας τού Γρηγορίου είναι ότι ο συγγραφέας δεν είναι πάντα ακριβής και αξιόπιστος, και ότι καταγράφηκε εκατό χρόνια μετά τα γεγονότα.

 Πρωτογενείς πηγές 
 Γρηγόριος της Τουρ, Γαλάτης επίσκοπος
 Φρεδεγάρ, Γαλάτης ιστορικός
 Κασσιόδωρος, Ρωμαίος συγγραφέας

 Αναφορές 

 Αναφορές 

 Βιβλιογραφία 

  (2007), Barbarian Migrations and the Roman West, 376–568, Cambridge University Press
  (2004), Das römische Erbe und das Merowingerreich. 3. überarbeitete und erweiterte Auflage. Oldenbourg, München, Enzyklopädie deutscher Geschichte 26).


Κατηγορία:Ρωμαίοι του 5ου αιώνα